b"\n_START_ARTICLE_\nGilles Miralles\n_START_SECTION_\nResultats destacats en competici\xc3\xb3\n_START_PARAGRAPH_\nMiralles fou Campi\xc3\xb3 de Fran\xc3\xa7a en dues ocasions, els anys 1986 i 1989, ambdues ocasions a \xc3\x89pinal. Tamb\xc3\xa9 fou tercer el 1990, a Angers, en una edici\xc3\xb3 en qu\xc3\xa8 hi participava l'excampi\xc3\xb3 del m\xc3\xb3n Bor\xc3\xads Spasski, que fou finalment quart._NEWLINE_Segons Chessmetrics, la seva millor actuaci\xc3\xb3 individual fou al Torneig de Marsella de 1990, on hi va fer 5\xc2\xbd de 8 possibles punts (un 69%) contra una oposici\xc3\xb3 mitjana de 2567, per una performance de 2642. Miralles va guanyar aquest torneig, per davant dels GMs d'elit Aleksandr Txern\xc3\xadn i Ievgueni Bar\xc3\xa9iev."